สวัสดีค่ะ หนูอายุ 25 ปี ค่ะ มีประจำเดือนไปตอน 13-16 สิงหาคม และมีอาการปวดท้องรุนแรง แล้ววันที่ 23 ก็เกิดอาการปวดท้องรุนแรงและพบว่ามีเลือดประจำเดือน แต่สีเข้มกว่าปกติ ออกไปทางสีน้ำตาล อยากทราบว่ามีอาการผิดปกติอะไรไหมคะ และอาการปวดท้องประจำเดือนปวดหนักขึ้นทุกเดือนเลยค่ะ เริ่มมีอาการปวดมาในช่วง 3ปีที่ผ่านมา ปวดรุนแรงจนไม่สามารถใช้ชีวิตประจำวันได้ค่ะ ช่วยแนะนำด้วยนะคะ
สวัสดีค่ะอาการเลือดออกทางช่องคลอดที่ผิดปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ หรือเนื้อร้ายในมดลูกหรือปากมดลูก เป็นต้น ส่วนอาการอาการปวดประจำเดือนจะรุนแรงแตกต่างกันไปในแต่ละคน ซึ่งส่วนใหญ่แล้วไม่ได้เกิดจากปัญหาสุขภาพที่ร้ายแรง แต่ในบางคนอาจเกิดจากบางสาเหตุที่ซ่อนอยู่ เช่น เยื่อบุโพรงมดลูกเจริญผิดที่ ภาวะอุ้งเชิงกรานอักเสบกลุ่มอาการก่อนมีประจำเดือนเนื้องอกที่มดลูก เป็นต้นแนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ